Samarbejde mellem skoler og frivillige foreninger i Greve Kommune

# Formål med Åben Skole samarbejdet

Samarbejdet mellem skoler og de frivillige foreninger har til formål at gøre skoledagen mere varieret, skabe øget motivation og bevægelse hos eleverne. Det bidrager til elevernes kendskab til foreningsaktiviteter i lokalsamfundet. Erfaringen viser, at flere elever er begyndt at starte på de foreningsaktiviteter, der er udbudt gennem Åben Skole Portalen.

# Indhold

Samarbejdet mellem skolerne og de frivillige foreninger foregår i skoleåret 2021 og 2022 på første, fjerde, femte og syvende årgang. Hver klasse på de respektive årgange skal stifte bekendtskab med én af Greves idræts – og fritidsforeninger. Mødet med foreningen og deltagelse i deres aktivitet er en del af den Åbne Skole.

# Økonomi

Foreningsforløbene finansieres af midler fra kommunen. Afregningen følger Greve Kommunes øvrige procedurer for puljebevillinger. Der er afsat 200.000 kr. fra Kultur og fritidsudvalget og Børne og Skoleudvalget til formålet. Der er afsat kr. 250 pr. time inkl. kørsel, forberedelse og øvrige udgifter. Beløbene udbetales til foreningen inden juleferien 2021 og sommerferien 2022. Der tilknyttes en kort evaluering med udbetalingen af beløbet.

# Oprettelse af forløb (til foreningerne)

Foreningerne beskriver foreningsforløb som oprettes i det kursusmodul, der i forvejen anvendes på foreningsområdet. Foreningsforløbene skal være sendt til koordinatoren på christine@ifs-greve.dk senest **søndag den 22. august 2021 kl. 23.59.** Skriv følgende informationer:

* Foreningsnavn
* Titel på forløb
* Årgang (vælg mellem første, fjerde, femte og syvende årgang. Det kan godt vælges flere årgange)
* Navn på instruktør
* Kontaktoplysninger på instruktør inkl. mailadresse og telefonnummer
* Indhold, beskrivelse af øvelser, organisering m.m.
* Hvor skal forløbet afholdes
* Hvornår (dato og klokkeslæt)

# Krav til foreningerne:

* Skal have lyst til at møde kommunens børn og unge i skoletiden og kunne håndtere op til 28 elever, (svarende til antallet af elever i klassen) med tilstedeværelse af klassens lærer.
* Skal stille instruktør til rådighed i 6 eller 8 timer pr. udbudt aktivitet. Hvis det er 6 timer er det følgende: Det kan fordeles på 1-3 gange, dvs. 1x6 timer, 2x3 timer eller 3x2 timer. Hvis det er 8 timer, så er det følgende: 4 gange, dvs. 4x2 timer. Det er foreningen, der bestemmer hvordan aktiviteten udbydes.
* Foreningen vælger selv, hvor mange forløb de vil udbyde i løbet af skoleåret 2021/2022, men opfordres til at udbyde nogle stykker.
* Modtager 250 kr. pr. time for aktiviteten inkl. transport, forberedelse og moms.
* Skal kunne instruere klasserne primært i tidsrummet 9-15
* Har ansvar for planlægning og gennemførelse af foreningsaktiviteten
* Foreningen bestemmer hvilken årgang aktiviteten udbydes til. Dette skal fremgå tydeligt af aktivitetsbeskrivelsen.
* Foreningen skal være opmærksom på hvor aktiviteten kan foregå – og om der er ledig kapacitet i de lokaler/ områder, som aktiviteten skal foregå i. Adressen på aktiviteten skal fremgå af beskrivelsen.
* Det er foreningens ansvar at udøvende instruktør/frivillig er omfattet af en godkendt børneattest.
* Vær opmærksom på, at pengene udbetales hhv. før juleferien og før sommerferien og at foreningen skal udfylde et spørgeskema i forbindelse med udbetalingen.

# Krav til læreren:

* Lærerne booker én aktivitet til deres klasse (gælder kun lærere for 1., 4.,5 og 7. årgang).

Det anbefales at lærerne booker forløb der afholdes så tæt på skolen som muligt af hensyn til foreningernes rekrutteringspotentiale og af hensyn til transporttid (i det omfang det nu kan lade sig gøre)

* Skal forberede eleverne godt på den kommende aktivitet, inden aktiviteten afholdes
* Skal kontakte den foreningsansvarlige **MINDST 14 DAGE FØR** aktivitetens afvikling for at få endelige aftaler om aktiviteten på plads om tidspunkt de ankommer, om der f.eks. skal laves grupper som en del af aktiviteten m.m.
* Give samarbejdspartnere besked om eventuelle opmærksomhedspunkter. Det kan f.eks. være børn med diagnoser, børn med motoriske udfordringer, samarbejde mellem eleverne eller andet, som har indflydelse på aktiviteten.
* Skal bidrage med en lærer, der kender eleverne godt som har ansvar for, er til stede og deltager aktivt sammen med eleverne
* Skal sørge for transport til og fra aktiviteten (ikke en del af de 6 eller 8 klokketimer)
* Skal sørge for overholdelse af læringsmål
* Har ansvaret for eleverne under aktiviteten, herunder registrering og klasseledelse
* Skal skrive om aktiviteten til forældre og andre relevante parter og gerne lægge mulighed for kommende træninger/ deltagelse ud til eleverne.

# Booking: (til skolerne)

# Bookingen foregår efter først-til-mølle-princip. Den enkelte lærer booker skal booke aktivitetstilbuddene frem til deadline søndag den 5. september 2021. Læreren modtager en bekræftelsesmail ved bookingen. Afholdelse af forløbene sker på de tidspunkter i løbet af skoleåret, hvor foreningerne har mulighed for at afholde deres forløb. Den ansvarlige lærer er altid velkommen til at ringe til foreningen og spørge, om dagen og tidspunktet evt. kan ændres. Dette forudsætter, at der kan findes en egnet facilitet til at afholde aktiviteten.